CELEX: 62013CN0069
Language: fi
Date: 2013-02-11 00:00:00
Title: Asia C-69/13: Ennakkoratkaisupyyntö, jonka Tribunale di Roma (Italia) on esittänyt 11.2.2013 — Mediaset SpA v. Ministero dello Sviluppo Economico

25.5.2013   
            
            
               FI
            
            
               Euroopan unionin virallinen lehti
            
            
               C 147/7
            
         Ennakkoratkaisupyyntö, jonka Tribunale di Roma (Italia) on esittänyt 11.2.2013 — Mediaset SpA v. Ministero dello Sviluppo Economico
   (Asia C-69/13)
   2013/C 147/11
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Roma
   
      Pääasian asianosaiset
   
   
      Valittaja: Mediaset SpA
   
      Vastapuoli: Ministero dello Sviluppo Economico
   
      Ennakkoratkaisukysymykset
   
   
               1)
            
            
               Sitooko valtiontuesta C 52/2005 24.1.2007 tehty Euroopan komission päätös, sellaisena kuin se on täydennettynä Euroopan komission 11.6.2008 päivätyllä kirjeellä COMP/H4/EK/cd D(2008)127 ja 23.10.2009 päivätyllä kirjeellä COMP/H4/CN/si D(2009)230 ja vahvistettuna Euroopan unionin tuomioistuimen asiassa T-177/07 15.6.2010 antamalla tuomiolla, kansallista tuomioistuinta, jonka tehtävänä on ratkaista sen valtiontuen määrä, jonka takaisinperimistä koskevan päätöksen Euroopan komissio on tehnyt, sekä sen suhteen, onko tukea palautettava, että sen suhteen, kuinka suuri palautettava määrä on?
               Mikäli edelliseen kysymykseen vastataan kieltävästi:
            
         
               2)
            
            
               Tarkoittiko unionin tuomioistuin, kun se asiassa T-177/07 15.6.2010 antamassaan tuomiossa vahvisti kansallisen tuomioistuimen olevan toimivaltainen lausumaan valtiontuen määrästä, rajoittaa kyseisen vallan koskemaan ainoastaan sellaisen määrän määrittämistä, jonka — kun otetaan huomioon, että se koskee tosiasiassa maksettua tai saatua valtiontukea — on välttämättä oltava arvoltaan positiivinen eikä se siten voi olla nolla?
            
         
               3)
            
            
               Tarkoittiko unionin tuomioistuin pikemminkin, kun se asiassa T-177/07 15.6.2010 antamassaan tuomiossa vahvisti kansallisen tuomioistuimen olevan toimivaltainen lausumaan valtiontuen määrästä, antaa kansalliselle tuomioistuimelle vallan arvioida takaisinmaksuvaatimusta sekä sen osalta, onko tukea palautettava, että sen osalta, kuinka suuri palautettava määrä on, jolloin sillä olisi myös valta todeta, ettei palautusvelvollisuutta ole?